Lietuvių kalbos ir literatūros olimpiada Lietuvos ir užsienio lietuviškų mokyklų

9–12/I–IV gimnazijos klasių mokiniams

2021 m.

**11–12 klasės (III–IV gimnazijos klasės)**

Respublikinis etapas

**ATSAKYMAI**

**I UŽDUOTIS**

Interpretacijos gali būti įvairios. Svarbus bendras abiejų poetinių ištraukų aspektas –meno kūrinių poveikis lyrinio subjekto sąmonei (J. Brodskio ištraukoje tai yra romėnų dievo statula, H. Radausko kūrinyje – neoimpresionisto Maurice Denis paveikslas), atgijęs, kalbantis meno kūrinys, su kuriuo lyrinis subjektas užmezga santykį.

**II UŽDUOTIS**

1. Atsakymai gali būti įvairūs: *dvėsti* – *dvasia*, *šliaužti* – *šliužas*, *veisti* – *vaisius*.

2. *šviesa* – *šviet*-, *pūslė* – *pūt*-.

**III UŽDUOTIS**

1. Icchokas Meras, „Geltonas lopas“ (1960).

2. Žydų holokaustas, vykęs II pasaulinio karo metais.

3. Petro Cvirkos „Lakštingala“ (pirmą kartą paskelbtas 1942).

**IV UŽDUOTIS**

1. Adalbertas Becenbergeris; tyrė lietuvių, latvių ir prūsų kalbas.

2. Samuelis Boguslavas Chylinskis; XVII a.

3. Baltramiejus Vilentas, XVI a.

4. Zigmas Zinkevičius, tyrė ir publikavo Kazimiero Būgos mokslinį palikimą.

5. Gotfridas Ostermejeris, XVIII a.

**V UŽDUOTIS**

1. c); 2. a); 3. c).

**VI UŽDUOTIS**

|  |  |  |
| --- | --- | --- |
| **Baltų gentis** | **Dalis šios baltų genties gyveno ne vien dabartinės Lietuvos teritorijoje** | **Vietų vardai, kurie atspindi kalbos, kuria kalbėjo gentis, ypatybes** |
| Jotvingiai | TAIP | Alytus, Kirsna, Stabingis |
| Sėliai | TAIP | Svėdasas, Zaduojas, Zarasai |
| Kuršiai | TAIP | Kretinga, Palanga, Skrunda |

**VII UŽDUOTIS**

1. Konstantinas Sirvydas.

2. Biografinių nuorodų yra ne viena. Visų pirma, kalbama apie pirmojo lietuvių žodyno rengimą: K. Sirvydas buvo pirmojo, apie 1620 m. išleisto lietuvių kalbos žodyno autorius. Taip pat minimas žodyno pobūdis (K. Sirvydo žodynas buvo rengiamas pagal lotyniškų žodžių registrą). Minima kaimiška, paprasta Sirvydo kilmė (rašytojas buvo kilęs iš Anykščių krašto), Vilniaus jėzuitų aplinka (Sirvydas buvo jėzuitas, ilgą laiką gyveno ir dirbo Vilniuje).

3. Žodžiu *filologija* (kurio lotyniška reikšmė yra „mylintis žodį, kalbą“) atspindima K. Sirvydo aplinka. K. Sirvydas buvo ne tik žodyno autorius, jo visa veikla buvo susijusi su lietuvių kalbos vartosenos XVII a. plėtra. K. Sirvydas buvo lietuviškos postilės *Punktai sakymų* autorius, Vilniaus jėzuitų akademijos profesorius ir vienas pirmųjų jėzuitų, Šv. Jonų bažnyčioje pamokslavusių lietuvių kalba.

4. Jėzaus Draugijos Akademija (Academia Societatis Jesu) buvo oficialus Vilniaus universiteto pavadinimas tuo metu, kai jį valdė jėzuitų ordinas. K. Sirvydas, kuris pats buvo jėzuitas, Akademijoje dėstė, sakė pamokslus, rengė savo raštus.

5. Lenkų k.

**VIII UŽDUOTIS**

1. Jie visi yra vyrų pavadinimai, atsiradę dėl vedybų. Nes šeimų ar giminių pradininkai buvo vyrai, iš kurių įvairių asmenvardžių formavosi pavardės – paveldimi asmenvardžiai.

2. Ne. *Atsakymai gali būti įvairūs*: Nes šis žodis yra vyro pavadinimas pagal giminystę, plg. *diedas* ‘tėvo ar motinos tėvas, senelis’; nes šis žodis iš viso nėra nei kraujo, nei vedybų giminystės pavadinimas, plg. *diedas* ‘senas žmogus, senis’. Slavizmai.

3. Sinonimai: *našlys* (pvd. *Našliūnas* etc.) ir *šeirys* (pvd. *Šeirys* etc.). Vyras, kurio žmona mirusi; *preikšas* (pvd. *Preikšas* etc.) ir *užkurys* (pvd. *Užkurys* etc.). Vyras, kuris veda (našlę) ir ateina gyventi į žmonos namus.

4. *Laigonas* ir *tetėnas*. Ši pavardė turi dvi (balsines) priesagas.

**IX UŽDUOTIS**

1. *Šventųjų gyvenimai*. Apysakos pavadinimas yra kilęs nuo to paties pavadinimo hagiografinės krikščioniškos literatūros žanro tradicijos. *Šventųjų gyvenimų* žanras buvo plėtojamas nuo ankstyvosios krikščionybės laikų. Šventųjų gyvenimų istorijos, kuriamos kaip krikščioniškosios etikos, pasišventimo tikėjimui pavyzdžiai, buvo vieni populiariausių liaudies skaitinių. Lietuvių kalba pirmąjį tokį rinkinį (*Žyvatai šventųjų*) parengė Motiejus Valančius.

2. Atsakymai gali būti įvairūs. Granausko kūryba priklauso sovietmečio ir nepriklausomybės laikotarpiams. Ezopinė raiška labiausiai būdinga sovietinio laikotarpio Granausko kūrybai, jos pėdsakų yra ir nepriklausomybės laikų rašytojo kūryboje. Vienas žymiausių Granausko kūrinių, apysaka „Jaučio aukojimas“ (1975) yra ryškus ezopinės literatūros pavyzdys. Apysakos tema - kryžiuočių ir pagonių lietuvių, susidūrimas – sykiu yra ir priemonė aktualizuoti sovietmečio tikrovę, tautinio lietuvių identiteto atsparumą.

3. Žodis *kolchozas* buvo šnekamojoje sovietmečio kalboje paplitęs rusicizmas, lietuvių kalboje atsiradęs pokario metais, sovietinei valdžiai pradėjus žemės atėmimą iš lietuvių ūkininkų, žemės ūkio nacionalizavimą bei prievartinį vaidinamųjų kolektyvinių ūkių (kolūkių) kūrimą.

**X UŽDUOTIS**

1. Tariami kietai, skardieji priebalsiai suduslėja. Dusliai; tariamas *š*. Nes vyksta asimiliacija, skardusis priebalsis prieš duslųjį priebalsį suduslėja.

2. Daiktavardis. Nes visi šie žodžiai yra atsiradę daiktavardėjimo keliu iš būdvardžių ar būdvardinę reikšmę turinčių dalyvių, kai jų reiškiama ypatybė yra esminė.

3. Būdo prieveiksmiai: *beveik* – žymi apytikrį kiekį (kiekybinis prieveiksmis), *paskubom* – rodo veiksmo atlikimo būdą (veiksmo būdo prieveiksmis). Jungtukas. Taip.

4. Paskutinis skiemuo, cirkumfleksu (riestiniu kirčio ženklu). Žodžiai: *mãnom* (veiksmažodžio *manyti* esamojo laiko dgs. 1 asmuo), *manóm* (įvardžio *mana* daugiskaitos naudininkas).

5. Galūninė daryba, veiksmažodis *pabaigti* (*pabaigia*, *pabaigė*). Ne.

6. *Jei šitai – skaistykla*, šalutinis sąlygos aplinkybės sakinys. Dažniausiai reiškiamas tariamosios nuosakos ir būsimo laiko veiksmažodžiais.

**XI UŽDUOTIS**

|  |  |  |  |  |
| --- | --- | --- | --- | --- |
| **Kūrinys** | **Laikotarpis** | **Autorius** | **Kūrinio žanras** | **Kūrinio kalba**  |
| Stiklo šalis | XX a. literatūra | Vanda Juknaitė | Apysaka | Lietuvių |
| Prakalba į malonųjį skaitytoją | Renesansas | Mikalojus Daukša | Prakalba/Pratarmė | Lenkų |
| Sizifo mitas | XX a. literatūra/ Egzistencializmas | Alberas Kamiu (Camus) | Esė/ Filosofinis esė | Prancūzų |

**XII UŽDUOTIS**

|  |  |  |
| --- | --- | --- |
| **Termino aiškinimas** | **Terminas** | **Pavyzdys** |
| Einamasis vidaus vietininkas | Iliatyvas | Laukuosna ‘į laukus’ |
| Iš kitos kalbos ar kalbų paskolintas žodis | Skolinys | Feikas ‘melagingas pranešimas, apgavystė’ |
| Išnykusios ar pasenusios realijos pavadinimas, kurs nepriklauso aktualiajai leksikai | Istorizmas | Viršaitis ‘valsčiaus valdybos viršininkas’  |
| Leksikos vienetas, vartojamas tik tam tikros tarmės teritorijoje | Tarmybė | Pylė ‘antis’ |
| Menkinamosios reikšmės žodis | Pejoratyvas | Vaikėzas ‘paauglys, vaikigalis’ |
| Pašalio esamasis vietininkas | Adesyvas | Vartuosemp ‘prie vartų’ |
| Pasenęs žodis, kurį įprastinėje kalboje atstoja kitas žodis | Archaizmas | Ašva ‘kumelė’ |
| Savos kalbos priemonėmis padarytas žodis | Naujadaras | Darnuva ‘visko, kas darnu, visuma’ |
| Žodis, kuris turi ne tik savo, bet ir kitų kalbų kilmės nekaitybinių morfemų | Hibridas | Menkadūšis ‘menkos dvasios žmogus, silpnadvasis’ |